CELEX: 31989R3129
Language: el
Date: 1989-10-18 00:00:00
Title: Κανονισμός (ΕΟΚ) αριθ. 3129/89 της Επιτροπής της 18ης Οκτωβρίου 1989 για την τροποποίηση του κανονισμού (ΕΟΚ) αριθ. 756/70 σχετικά με τη χορήγηση ενισχύσεων στο αποκορυφωμένο γάλα που μεταποιείται για την παρασκευή καζεΐνης και καζεϊνικών αλάτων

Avis juridique important

|

31989R3129

Κανονισμός (ΕΟΚ) αριθ. 3129/89 της Επιτροπής της 18ης Οκτωβρίου 1989 για την τροποποίηση του κανονισμού (ΕΟΚ) αριθ. 756/70 σχετικά με τη χορήγηση ενισχύσεων στο αποκορυφωμένο γάλα που μεταποιείται για την παρασκευή καζεΐνης και καζεϊνικών αλάτων  

Επίσημη Εφημερίδα αριθ. L 301 της 19/10/1989 σ. 0019 - 0019

***** ΚΑΝΟΝΙΣΜΟΣ (ΕΟΚ) αριθ. 3129/89 ΤΗΣ ΕΠΙΤΡΟΠΗΣ  της 18ης Οκτωβρίου 1989  για την τροποποίηση του κανονισμού (ΕΟΚ) αριθ. 756/70 σχετικά με τη χορήγηση ενισχύσεων στο αποκορυφωμένο γάλα που μεταποιείται για την παρασκευή καζεΐνης και καζεϊνικών αλάτων  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 804/68 του Συμβουλίου της 27ης Ιουνίου 1968 περί κοινής οργανώσεως της αγοράς στον τομέα του γάλακτος και των γαλακτοκομικών προϊόντων (1),όπως τροποποιήθηκε τελευταία από τον κανονισμό (ΕΟΚ) αριθ. 763/89 (2), και ιδίως το άρθρο 11 παράγραφος 3,  Εκτιμώντας:  ότι το άρθρο 2 παράγραφος 4 του κανονισμού (ΕΟΚ) αριθ. 987/68 του Συμβουλίου της 15ης Ιουλίου 1968 για τον καθορισμό των γενικών κανόνων σχετικά με τη χορήγηση ενισχύσεως για το αποκορυφωμένο γάλα που μεταποιείται σε καζεΐνη και καζεϊνικά άλατα (3), όπως τροποποιήθηκε τελευταία από τον κανονισμό (ΕΟΚ) αριθ. 3554/88 (4), προβλέπει ότι η χορήγηση της ενισχύσεως μπορεί να περιοριστεί σε ορισμένες χρησιμοποιήσεις της καζεΐνης και των καζεϊνικών αλάτων όταν το απαιτεί η κατάσταση της αγοράς · ότι, σε εφαρμογή της διατάξεως αυτής, ο κανονισμός (ΕΟΚ) αριθ. 756/70 της Επιτροπής (5), όπως τροποποιήθηκε τελευταία από τον κανονισμό (ΕΟΚ) αριθ. 2203/89 (6), καθόρισε σε ποιες περιπτώσεις και υπό ποίους όρους μπορεί να χορηγηθεί η ενίσχυση ·  ότι το άρθρο 4 παράγραφος 6 του κανονισμού (ΕΟΚ) αριθ. 756/70 προβλέπει ότι στην περίπτωση των λειωμένων τυριών γίνεται δεκτή ενσωμάτωση έως 2 % του βάρους του τελικού προϊόντος· ότι ο έλεγχος της διατάξεως αυτής που εφαρμόζεται σε κάθε ένα από τα προϊόντα, αντιμετωπίζει πρακτικές δυσκολίες· ότι ο οικονομικός στόχος που επιδιώκεται από την διατάξη αυτή μπορεί επίσης να επιτευχθεί εφαρμόζοντας τον ίδιο περιορισμό στην παραγωγή που χρησιμοποιείται κατά την διάρκεια ορισμένης περιόδου·  ότι το άρθρο 5 του κανονισμού (ΕΟΚ) αριθ. 756/70 καθιστά εφαρμόσιμες ορισμένες διατάξεις του κανονισμού (ΕΟΚ) αριθ. 569/88 της Επιτροπής της 16ης Φεβρουαρίου 1988 για τον καθορισμό των κοινών λεπτομερειών ελέγχου και της χρησιμοποιήσεως ή/και του προορισμού των προϊόντων που προέρχονται από την παρέμβαση (7), όπως τροποποιήθηκε τελευταία από τον κανονισμό (ΕΟΚ) αριθ. 3060/89 (8)· ότι είναι σκόπιμο να περιληφθεί σ' αυτόν η εφαρμογή του άρθρου 24 του κανονισμού (ΕΟΚ) αριθ. 569/88·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχείρισης Γάλακτος και Γαλακτοκομικών Προϊόντων,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Ο κανονισμός (ΕΟΚ) αριθ. 756/70 τροποποιείται ως εξής:  1. Στο άρθρο 4 παράγραφος 6, το δεύτερο εδάφιο αντικαθίσταται από το ακόλουθο κείμενο:  «Εντούτοις, εάν το τελικό προϊόν υπάγεται στον κωδικό ΣΟ 0406 30, η εγγύηση αποδεσμεύεται για ποσότητα καζεΐνης ή καζεϊνικών αλάτων που αντιστοιχεί στο 2 % του βάρους της παραγωγής που πραγματοποιήθηκε από την εν λόγω επιχείρηση κατά την διάρκεια περιόδου που θα καθοριστεί από το κράτος μέλος που έχει αναλάβει τον έλεγχο. Η περίπτωση αυτή δεν μπορεί να υπερβεί τον ένα μήνα.»  2. Στο άρθρο 5 δεύτερο εδάφιο οι όροι: «Τα άρθρα 6, 12 και 20 » αντικαθίστανται από τους όρους: «Άρθρα 6, 12, 20 και 24».  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 18 Οκτωβρίου 1989.  Για την Επιτροπή  Ray MAC SHARRY  Μέλος της Επιτροπής  (1) ΕΕ αριθ. L 148 της 28. 6. 1968, σ. 13.  (2) ΕΕ αριθ. L 84 της 29. 3. 1989, σ. 1.  (3) ΕΕ αριθ. L 169 της 18. 7. 1968, σ. 6.  (4) ΕΕ αριθ. L 311 της 17. 11. 1988, σ. 6.  (5) ΕΕ αριθ. L 91 της 25. 4. 1970, σ. 28.  (6) ΕΕ αριθ. L 209 της 21. 7. 1989, σ. 33.  (7) ΕΕ αριθ. L 55 της 1. 3. 1988, σ. 1.  (8) ΕΕ αριθ. L 293 της 12. 10. 1989, σ. 29.